CELEX: 62016CN0416
Language: el
Date: 2016-07-27 00:00:00
Title: Υπόθεση C-416/16: Αίτηση προδικαστικής αποφάσεως την οποία υπέβαλε το Tribunal Judicial da Comarca de Faro (Πορτογαλία) στις 27 Ιουλίου 2016 — Luís Manuel Piscarreta Ricardo κατά Portimão Urbis, E.M., S.A. — υπό εκκαθάριση κ.λπ.

17.10.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 383/4
            
         Αίτηση προδικαστικής αποφάσεως την οποία υπέβαλε το Tribunal Judicial da Comarca de Faro (Πορτογαλία) στις 27 Ιουλίου 2016 — Luís Manuel Piscarreta Ricardo κατά Portimão Urbis, E.M., S.A. — υπό εκκαθάριση κ.λπ.
   (Υπόθεση C-416/16)
   (2016/C 383/05)
   Γλώσσα διαδικασίας: η πορτογαλική
   
      Αιτούν δικαστήριο
   
   Tribunal Judicial da Comarca de Faro
   
      Διάδικοι στην υπόθεση της κύριας δίκης
   
   
      Ενάγων: Luís Manuel Piscarreta Ricardo
   
      Εναγόμενοι: Portimão Urbis, E.M., S.A. — υπό εκκαθάριση, Município de Portimão, Emarp — Empresa Municipal de Águas e Resíduos de Portimão, E.M., S.A.
   
      Προδικαστικά ερωτήματα
   
   
               1)
            
            
               Έχει το άρθρο 1, παράγραφος 1, στοιχείο β', της οδηγίας 2001/23/ΕΚ (1) του Συμβουλίου, της 12ης Μαρτίου 2001, εφαρμογή σε περίπτωση όπως η επίμαχη, κατά την οποία δημοτική επιχείρηση (μοναδικός μέτοχος της οποίας είναι ο δήμος) λύεται (με απόφαση του εκτελεστικού οργάνου του δήμου) και οι ασκούμενες από αυτήν δραστηριότητες αναλαμβάνονται εν μέρει από τον δήμο και εν μέρει από άλλη δημοτική επιχείρηση (το εταιρικό αντικείμενο της οποίας έχει τροποποιηθεί συναφώς και η οποία ανήκει επίσης εξ ολοκλήρου στον δήμο); Δηλαδή, μπορεί, υπό τις περιστάσεις αυτές, να θεωρηθεί ότι έχει λάβει χώρα μεταβίβαση εγκαταστάσεως, κατά την έννοια της προμνησθείσας οδηγίας;
            
         
               2)
            
            
               Πρέπει να θεωρηθεί ότι εργαζόμενος εκτός ενεργούς υπηρεσίας (μεταξύ άλλων, λόγω αναστολής της συμβάσεώς του εργασίας) εμπίπτει στην έννοια «εργαζόμενος», κατά το άρθρο 2, παράγραφος 1, στοιχείο δ', της οδηγίας 2001/23/ΕΚ, με αποτέλεσμα τα δικαιώματα και οι υποχρεώσεις που απορρέουν από τη σύμβαση εργασίας να έχουν μεταβιβαστεί στον διάδοχο, δυνάμει του άρθρου 3, παράγραφος 1, της προμνησθείσας οδηγίας;
            
         
               3)
            
            
               Υπό το πρίσμα του δικαίου της Ένωσης, μπορεί να γίνει δεκτή η επιβολή περιορισμών στη μεταβίβαση εργαζομένων, ιδίως σε συνάρτηση με το είδος της σχέσεως εργασίας ή τη διάρκειά της, στο πλαίσιο μεταβιβάσεως εγκαταστάσεως, όπως, ιδίως, της προβλεπόμενης στο άρθρο 62, παράγραφοι 5, 6 και 11, του RJAEL (2);
            
         
      (1)  Οδηγία 2001/23/ΕΚ του Συμβουλίου, της 12ης Μαρτίου 2001, περί προσεγγίσεως των νομοθεσιών των κρατών μελών, σχετικά με τη διατήρηση των δικαιωμάτων των εργαζομένων σε περίπτωση μεταβιβάσεων επιχειρήσεων, εγκαταστάσεων ή τμημάτων εγκαταστάσεων ή επιχειρήσεων (ΕΕ 2001 L 82, σ. 16)
   
      (2)  Πορτογαλικός νόμος περί του νομικού καθεστώτος των τοπικών επιχειρήσεων και των εταιρικών συμμετοχών των τοπικών αυτοδιοικήσεων.